text:
1167/2014. (III. 25.) Korm. határozata a tudományos közlemények közzétételéről szóló nemzeti bibliográfiai adatbázis létrehozatalával kapcsolatos egyes feladatokról.
A Kormány tekintettel arra, hogy kiemelten fontosnak tartja a  költségvetési támogatásból folytatott tudományos szakmai
tevékenységet,
 1. támogatja egy olyan tudományos közleményeket tartalmazó nemzeti bibliográfiai adatbázis (a  továbbiakban:
adatbázis) létrehozását, amely kötelezően tartalmazza
a) a költségvetési szerveknél foglalkoztatottak által a jogviszonyuk keretei között megalkotott és megjelentetett
tudományos közleményeket, valamint
b) a  költségvetési forrásból tudományos mű megírására, létrehozására irányuló szerződés alapján
támogatásban részesülő személyek által megjelentetett tudományos műveket;
 2. egyetért azzal, hogy az adatbázis alkalmas kell, hogy legyen az önkéntesen közzétenni kívánt tudományos művek
befogadására;
 3. felhívja az  emberi erőforrások miniszterét, hogy a  megfelelő törvényi szabályozás érdekében – a  Magyar
Tudományos Akadémia elnökével együttműködésben – készítsen előterjesztést a  Kormány számára, amely
szerint a  Magyar Tudományos Akadémia (a  továbbiakban: MTA) közfeladata lesz egy olyan országos elektronikus
információs közszolgáltatás nyújtása, amely
a) kötelezően tartalmazza az  1.  pont szerinti személyek tudományos közleményeinek címét, első megjelenési
helyét, a szerző és a tudományos közlemény felett rendelkezni jogosult nevét (megnevezését),
b) biztosítja a nyilvános hozzáférés ingyenességét, továbbá
c) lehetővé teszi az arra nem kötelezett személyek esetén az önkéntes közzététel lehetőségét;
Felelős: emberi erőforrások minisztere
Határidő: 2014. július 31.
4. felhívja az emberi erőforrások miniszterét, hogy – a nemzetgazdasági miniszter bevonásával – vizsgálja meg az MTA
által működtetni kívánt adatbázishoz szükséges források biztosításának lehetőségét, és erre vonatkozóan tegyen
javaslatot a Kormány részére.
Felelős: emberi erőforrások minisztere
 nemzetgazdasági miniszter
Határidő: 2014. március 31.
Orbán Viktor s. k.,
 miniszterelnök


type: legislation

jurisdiction: Hungary

text:
1561/2019. (IX. 30.) Korm. határozata az Esztergomi kistérség hosszú távú árvízi biztonsága és ármentesítése érdekében szükséges árvízvédelmi fejlesztések forrásának biztosításáról.
A Kormány
 1. egyetért a  Nyergesújfalu és Tát közötti nyílt ártéri Duna-szakaszon az  öblözet árvízvédelmi biztonságának
megteremtése érdekében a  nyergesújfalui ipari park bővítésével is összefüggő árvízvédelmi fejlesztések
koncepciójával, valamint a beruházás megvalósításának előkészítésével, az 1. melléklet szerinti helyszínen;
2. az 1. pont szerinti beruházás előkészítésének kormányzati felelőseként a belügyminisztert jelöli ki;
 3. az 1.  pont szerinti beruházásnak a  Beruházás Előkészítési Alap felhasználásáról szóló 233/2018. (XII. 6.)
Korm.  rendelet (a továbbiakban: Rendelet) 2.  § (2)  bekezdés f ), g), n), o) és p)  pontja szerinti előkészítési fázisaira
a Magyarország 2019. évi központi költségvetéséről szóló 2018. évi L. törvény (a továbbiakban: Kvtv.) 1. melléklet
XV. Pénzügyminisztérium fejezet, 26. Központi kezelésű előirányzatok cím, 2. Központi tartalékok alcím, 4. Beruházás
Előkészítési Alap jogcímcsoport terhére összesen 83 185 000 forintot biztosít azzal, hogy az  előkészítési fázisokat
legkésőbb 2019. december 31-ig kell megvalósítani;
4. az államháztartásról szóló 2011. évi CXCV. törvény 33. § (2) bekezdésében biztosított jogkörében eljárva, az 1. pont
szerinti beruházás előkészítési feladatainak finanszírozása érdekében 83 185 000 forint egyszeri átcsoportosítását
rendeli el elszámolási, a  fel nem használt rész tekintetében visszafizetési kötelezettséggel a  Kvtv. 1.  melléklet
XV.  Pénzügyminisztérium fejezet, 26. Központi kezelésű előirányzatok cím, 2. Központi tartalékok alcím,
4. Beruházás Előkészítési Alap jogcímcsoport terhére, a Kvtv. 1. melléklet XIV. Belügyminisztérium fejezet, 17. Vízügyi
Igazgatóságok cím javára, a 2. melléklet szerint;
Az átcsoportosítás tekintetében
Felelős: pénzügyminiszter
belügyminiszter Határidő: azonnal Az elszámolási és a visszatérítési kötelezettség tekintetében
Felelős: belügyminiszter
Határidő: a 7. pont a) alpontja szerinti jelentés Kormány általi tudomásulvételét követő 15 napon belül
5. egyetért azzal, hogy a  3.  pont szerinti előkészítési fázisokat és az  1.  pont szerinti beruházást az  Országos Vízügyi
Főigazgatóság valósítsa meg;
6. egyetért azzal, hogy az  1.  pont szerinti beruházás során létrejött árvízvédelmi létesítmény hosszú távú
vagyonkezelését és fenntartás-üzemeltetését az  Észak-dunántúli Vízügyi Igazgatóság (a továbbiakban: ÉDUVIZIG)
lássa el;
7. felhívja a belügyminisztert, hogy
a) készítsen jelentést a  Rendelet 8.  § (1)  bekezdése szerinti beszámolási kötelezettség teljesítése érdekében
a  3.  pontban meghatározott előkészítési fázisok végrehajtásának állapotáról, valamint a  felhasznált forrás
összegéről,
Felelős: belügyminiszter
Határidő: 2020. január 30.
b) készítsen előterjesztést a  Kormány részére az  előkészítési fázisok eredménye alapján az  1.  pont szerinti
beruházás megvalósításának kérdésében, a  kivitelezéshez és az  üzemeltetéshez kapcsolódó feladatok,
költségek, forrásigény, ütemezés és a felelősök bemutatásával.
Felelős: belügyminiszter
Határidő: 2020. január 30.
Orbán Viktor s. k.,
 miniszterelnök


text:
134/2012. (XI. 13.) ME határozata a Magyar Felsőoktatási Akkreditációs Bizottság Felülvizsgálati Bizottsága tagjainak megbízásáról.
A nemzeti felsőoktatásról szóló 2011. évi CCIV. törvény 71. §-ának (4) és (5) bekezdésében foglalt jogkörömben, az oktatásért felelős
miniszter előterjesztésére dr. Falus Andrást, az MTA rendes tagját, a Semmelweis Egyetem egyetemi tanárát,
dr. Rácz Zoltánt, az MTA rendes tagját, az MTA-ELTE Elméleti Fizikai Tanszéki Kutatócsoport kutatóprofesszorát és
dr. Szabó Andrást, az MTA doktorát, a Károli Gáspár Református Egyetem egyetemi tanárát
a Magyar Felsőoktatási Akkreditációs Bizottság Felülvizsgálati Bizottsága tagsági teendőinek ellátásával
– 2012. november 1-jei hatállyal, hatéves időtartamra – megbízom.
Orbán Viktor s. k.,
miniszterelnök


text:
1377/2018. (VIII. 13.) Korm. határozata a Magyar Művészeti Akadémia részére többletforrás biztosításáról.
A Kormány
 1. egyetért azzal, hogy a  Magyar Művészeti Akadémia Titkársága által a  2018. évben – a  Magyar Művészeti
Akadémiáról szóló 2011. évi CIX. törvény alapján, hatósági eljárás keretében – megállapított művészjáradék
folyósításához többletforrás biztosítása szükséges;
2. felhívja a pénzügyminisztert, hogy gondoskodjon az 1. pontban foglalt cél megvalósítása érdekében a 2018. évben
szükséges 780 000 000 forint többletforrás biztosításáról a  Magyarország 2018. évi központi költségvetéséről
szóló 2017. évi C. törvény 1.  melléklet XXXIV. Magyar Művészeti Akadémia fejezet, 1. MMA Titkársága cím,
1. MMA Titkárság Igazgatása, köztestületi feladatok alcím javára, az alábbi ütemezésben:
a) első ütem: 470 000 000 forint,
b) második ütem: 310 000 000 forint.
Felelős: pénzügyminiszter
Határidő: a 2. pont a) alpontja tekintetében azonnal
a 2. pont b) alpontja tekintetében 2018. október 15.
Orbán Viktor s. k.,
 miniszterelnök


text:
172/2015. (IV. 21.) KE határozata kitüntetés adományozásáról.
Az Alaptörvény 9.  cikk (4)  bekezdés f )  pontja, illetve a  Magyarország címerének és zászlajának használatáról,
valamint állami kitüntetéseiről szóló 2011. évi CCII. törvény 18.  § (1)  bekezdése alapján – a  miniszterelnök
előterjesztésére –
több évtizedes kimagasló szolgálata, illetve a  vörösiszap-katasztrófa elhárításában, a  rendkívüli árvízi védekezés
koordinálásában, valamint a  hivatásos katasztrófavédelem szervezeti és technikai megújításában végzett, magas
színvonalú irányító munkája elismeréseként
dr. Bakondi György tűzoltó altábornagy, a  Belügyminisztérium Országos Katasztrófavédelmi Főigazgatóságának
főigazgatója részére a
MAGYAR ÉRDEMREND
 középkeresztje a csillaggal
 katonai tagozata kitüntetést adományozom.
Budapest, 2015. április 3. Áder János s. k.,
 köztársasági elnök


text:
422/2017. (X. 31.) KE határozata dandártábornoki kinevezésről.
Az Alaptörvény 9. cikk (4) bekezdés e) pontja, valamint a honvédek jogállásáról szóló 2012. évi CCV. törvény 4/A. §
(1) bekezdés a) pontja alapján – a honvédelmi miniszter előterjesztésére – Baráth Ernő ezredest 2017. október 23-ai
hatállyal dandártábornokká kinevezem.
Budapest, 2017. október 18. Áder János s. k.,
 köztársasági elnök


text:
1090/2013. (III. 4.) Korm. határozata a Kábítószerügyi Tanácsról.
1. A Kormány a központi államigazgatási szervekről, valamint a Kormány tagjai és az államtitkárok jogállásáról szóló
2010. évi XLIII. törvény 30. § (1) bekezdése alapján a kábítószer-fogyasztással kapcsolatos problémák kezelése,
a célzott, közösségi alapú beavatkozások előmozdítása, illetve a civil szervezetekkel történő együttműködés erősítése
érdekében létrehozza és működteti a Kábítószerügyi Tanácsot (a továbbiakban: Tanács).
2. A Tanács javaslattevő, véleményező és tanácsadói tevékenységet végez a Kormány és a kábítószer-megelőzésért és
kábítószerügyi koordinációs feladatokért felelős miniszter (a továbbiakban: miniszter) számára.
3. A Tanács feladatai: a) közreműködik a kábítószer-probléma megelőzését célzó tevékenységek és átfogó programok előkészítésében;
b) javaslatokat fogalmaz meg a kábítószer-probléma kezelését és ellátását biztosító intézményrendszer
fejlesztésének tervezésére, megvalósítására; c) javaslatot dolgoz ki a kábítószer-probléma kezelése céljára rendelkezésre álló erőforrások felhasználásának
irányára és arányára; d) javaslatot fogalmaz meg a kábítószer-probléma kezelésében résztvevő szereplők együttműködésének
javítására, a helyi szintű összefogások előmozdítására; e) a kábítószer-probléma kezelését célzó szakpolitikai stratégia, illetve szakpolitikai programok előkészítését
segítő javaslatokat fogalmaz meg, továbbá véleményezi a szakpolitikai stratégia, illetve a szakpolitikai
programok tervezeteit; f) véleményezi a kábítószerügyet érintő jogszabályokat, javaslatot fogalmaz meg a kábítószerügyet érintő
jogszabályok és közjogi szervezetszabályozó eszközök megalkotására; g) a kábítószerkérdéssel összefüggésben javaslatot tesz a szakmai célkitűzések, fejlemények társadalommal való
megismertetésére. 4. A Tanács elnöke a miniszter által vezetett minisztérium részéről a kábítószer-megelőzésért és kábítószerügyi
koordinációs feladatokért felelős szakterületet képviselő állami vezető. 5. A Tanács tagjai:
a) a Tanács elnöke; b) az alábbi szervezetek által jelölt egy-egy személy:
ba) Alkoholizmus Elleni Megyei Egyesületek és Klubok Országos Szövetsége,
bb) Ártalomcsökkentők Szakmai Közhasznú Egyesülete, bc) Magyar Addiktológiai Társaság,
bd) Magyar Drog-prevenciós és Ártalomcsökkentő Szervezetek Szövetsége, be) Magyar Drogterápiás Intézetek Szövetsége,
bf) Magyar Mentálhigiénés Szövetség, bg) Magyar Nevelők és Tanárok Egyesülete,
bh) Magyar Orvosi Kamara, bi) Magyar Pszichiátriai Társaság,
bj) Magyar Védőnők Egyesülete, bk) Módszertani Gyermekjóléti Szolgálatok Országos Egyesülete,
bl) Nagycsaládosok Országos Egyesülete, bm) Népegészségügyi Tudományos Társaság,
bn) Országos Közösségi Ellátások Egyesülete, bo) Országos Polgárőr Szövetség;
c) a gyógyult drogbetegek érdekképviseletét ellátó szervezetek által közösen jelölt egy személy; valamint
d) a Magyar Katolikus Egyház, a Magyarországi Evangélikus Egyház, a Magyarországi Református Egyház és a
Magyarországi Zsidó Hitközségek Szövetsége által közösen jelölt egy személy.
6. A Tanács állandó meghívottai: a) a Nemzeti Család- és Szociálpolitikai Intézet – Nemzeti Drogmegelőzési Iroda képviselője,
b) az Országos Egészségfejlesztési Intézet – Országos Addiktológiai Centrum képviselője, valamint
c) az Országos Epidemiológiai Központ – Nemzeti Kábítószer Adatgyűjtő és Kapcsolattartó Központ képviselője.
7. A Tanács elnöke, amennyiben valamely napirendi pont tárgyalása kapcsán szükségesnek tartja, tanácskozási joggal
további személyeket hívhat meg. 8. A Tanács 5. pont b)–d) alpontja szerinti tagjait (a továbbiakban: felkért tag) – a szervezet, illetve szervezetek
képviseletét ellátó testület vagy személy jelölésére – a miniszter két évre kéri fel. Felkért tag nem lehet olyan személy,
aki egyidejűleg az egészségügyi szakmai kollégium tagja. 9. A felkért tag megbízatása
a) a megbízatási idő leteltével, b) lemondással, c) a miniszter vagy a jelölő szervezet által történő visszahívással,
d) a jelölő szervezet megszűnésével, e) a felkért tag halálával
megszűnik. 10. A miniszter a felkért tagot abban az esetben hívhatja vissza, ha a felkért tag
a) a megbízatásra méltatlanná válik, b) a megbízatásból adódó feladatokat nem látja el, vagy nem képes ellátni.
11. A Tanács működésével kapcsolatos titkársági teendőket a Nemzeti Család- és Szociálpolitikai Intézet – Nemzeti
Drogmegelőzési Iroda látja el. 12. A Tanács működésének részletes szabályait a Tanács tagjai véleményének kikérését követően a miniszter által
elfogadott ügyrend tartalmazza. 13. A Tanács üléseit a Tanács elnöke hívja össze. A Tanács szükség szerint, de legalább negyedévente ülésezik.
14. A Tanács a feladatainak végrehajtásáról és tevékenységéről évente írásban tájékoztatja a minisztert.
15. A Tanács tagjai tevékenységükért tiszteletdíjban nem részesülnek.
16. A Tanács ülései nyilvánosak. A Tanács ügyrendjét, éves munkatervét, titkársága elérhetőségét, valamint az ülésen
elhangzottak alapján készített összefoglalókat a miniszter által vezetett minisztérium honlapján közzé kell tenni.
17. Ez a határozat a közzétételét követő harmadik napon lép hatályba.
18. Hatályát veszti a Kábítószerügyi Koordinációs Bizottságról szóló 1002/2007. (I. 18.) Korm. határozat.
19. Az e határozat hatálybalépését követő 30 napon belül a miniszter felkéri az 5. pont b)–d) alpontja szerinti szervezeteket
a Tanács tagságára való jelölésre. Orbán Viktor s. k.,
miniszterelnök


text:
108/2008. (HK 16.) HM határozata a Honvédelmi Minisztérium Katona-egészségügyi Kiválósági Központ költségvetési szerv alapításáról (hatályos szöveg).
A honvédelemről és a Magyar Honvédségről szóló 2004. évi CV. törvény (a továbbiakban: Hvt.) 76. § (3) bekezdése alapján
– figyelemmel az államháztartásról szóló 1992. évi XXXVIII. törvény (a továbbiakban: Áht.) 88. § (1) bekezdésében, az államháztartás
működési rendjéről szóló 217/1998. (XII. 30.) Korm. rendelet 10. §-ában, valamint a honvédelmi szervek működésének az
államháztartás működési rendjétől eltérő szabályairól szóló 226/2004. (VII. 27.) Korm. rendeletben (a továbbiakban: R.) foglaltakra –
a következő alapító okiratot adom ki: 1.1 A honvédelmi miniszter közvetlen alárendeltségében 2008. november 1-jei hatállyal költségvetési szervet alapítok.
2.2 A költségvetési szerv megnevezése: Honvédelmi Minisztérium Katona-egészségügyi Kiválósági Központ.
Rövidített megnevezése: HM KEKK Angol nyelvű megnevezése: Centre of Excellence for Military Medicine (MILMED COE).
3.3 A költségvetési szerv székhelye: 1125 Budapest XII., Szilágyi Erzsébet fasor 20–22.
Postacíme: 1553 Budapest, Pf. 1. 4.4 5 A költségvetési szerv tevékenységének jellege alapján közhatalmi, a feladatellátáshoz gyakorolt funkciói szerint
önállóan működő költségvetési szerv. Pénzügyi és gazdasági feladatait a Magyar Honvédség (a továbbiakban: MH)
önállóan működő és gazdálkodó, a pénzügyi és számviteli feladatok központosított végrehajtására kijelölt
költségvetési szerve; logisztikai gazdálkodási feladatait az MH kijelölt önállóan működő és gazdálkodó költségvetési
szerve; ingatlanfenntartási és -üzemeltetési, fejlesztési, az épületek fenntartásához, üzemeltetéséhez és a személyi
állomány ellátásához szükséges tárgyieszköz- és anyagellátási feladatait az MH önállóan működő és gazdálkodó, az
ingatlanfenntartási és -üzemeltetési feladatok központosított végrehajtására kijelölt költségvetési szerve végzi
5.6 A költségvetési szerv tevékenysége a 842220 Védelmi képességek fenntartása szakágazatba tartozik.
Alaptevékenysége a 2009. december 31-ig érvényes Államháztartási Szakfeladatrend szerint:
751494 Máshová nem sorolható szervek tevékenysége. 6.7 A költségvetési szerv jogi személy, önálló munkaköri jegyzékkel rendelkező szervezet.
7.8 A költségvetési szerv: a) alapítója: a honvédelmi miniszter;
b) irányító szerve: a Honvédelmi Minisztérium; c) irányító szervének székhelye: 1055 Budapest V., Balaton utca 7–11.
8.9 A költségvetési szerv feladatait a honvédelmi miniszter közvetlen alárendeltségében, a HM kabinetfőnök irányítása
alatt végzi. 9.10 A költségvetési szerv illetékessége: országos.
1 Módosította: 10/2009. (VI. 5.) HM határozat 1. pont.
2 Módosította: 10/2009. (VI. 5.) HM határozat 1. pont.
3 Módosította: 10/2009. (VI. 5.) HM határozat 1. pont.
4 Módosította: 10/2009. (VI. 5.) HM határozat 1. pont.
5 Módosította az 1/2010. (II. 10.) HM határozat 1. pont.
6 Módosította: 10/2009. (VI. 5.) HM határozat 1. pont.
7 Módosította: 10/2009. (VI. 5.) HM határozat 1. pont.
8 Módosította: 10/2009. (VI. 5.) HM határozat 1. pont.
9 Módosította: 10/2009. (VI. 5.) HM határozat 1. pont.
10 Módosította: 10/2009. (VI. 5.) HM határozat 1. pont.
10.11 A költségvetési szerv jogszabályban meghatározott közfeladata: A Hvt. 70. § (2) bekezdése szerint külön jogszabályokban, az állami irányítás egyéb jogi eszközeiben, valamint belső
rendelkezésekben a Hvt. 70. § (1) bekezdés keretei között meghatározott feladatok ellátása.
11.12 A költségvetési szerv alaptevékenysége az Államháztartási Szakfeladatrend szerint:
842192 Nemzetközi katonai és rendészeti szerepvállalás béketámogató és válságkezelő műveletekben;
842202 Védelmi képességek fenntartása; 842207 Honvédelmi K+F politika és a hozzá kapcsolódó források igazgatása és szervezése;
842541 Ár- és belvízvédelemmel összefüggő tevékenységek; 842542 Minősített időszaki tevékenységek (kivéve ár- és belvízvédelem).
12.13 A költségvetési szerv vezetője, kinevezési rendje: a) a vezető megnevezése: igazgató;
b) az igazgatót a HM kabinetfőnök javaslata alapján a honvédelmi miniszter nevezi ki és menti fel.
13.14 A költségvetési szervnél a Magyar Honvédség hivatásos és szerződéses állományú katonáinak jogállásáról szóló
2001. évi XCV. törvény hatálya alá tartozó hivatásos és szerződéses katonák teljesítenek szolgálatot, illetőleg a
közalkalmazottak jogállásáról szóló 1992. évi XXXIII. törvény hatálya alá tartozó közalkalmazottak állnak
jogviszonyban.” 14.15 A költségvetési szerv nyilvántartásba vételét a Kt. 5. §-a alapján a Magyar Államkincstár végzi.
15.16 A költségvetési szerv részletes szervezeti és működési rendjét a Szervezeti és Működési Szabályzat tartalmazza.
A Szervezeti és Működési Szabályzatot a HM KEKK igazgatója 2008. december 31-ig elkészíti és azt a kabinetfőnök
részére jóváhagyásra felterjeszti. 16.17 Ez a határozat az aláírása napján lép hatályba.
A határozat szövege hatályos 2010. február 15-től. Dr. Szekeres Imre s. k.,
honvédelmi miniszter


text:
1232/2017. (IV. 27.) Korm. határozata a rendkívüli kormányzati intézkedésekre szolgáló tartalékból történő előirányzat-átcsoportosításról.
A Kormány az  államháztartásról szóló 2011. évi CXCV. törvény 21.  § (1)  bekezdésében és 33.  § (2)  bekezdésében
biztosított jogkörében eljárva 582 230 781,0 forint egyszeri átcsoportosítását rendeli el elszámolási, a  fel nem
használt rész tekintetében visszatérítési kötelezettséggel a  Magyarország 2017. évi központi költségvetéséről
szóló 2016. évi XC. törvény 1.  melléklet XI. Miniszterelnökség fejezet, 32. Központi kezelésű előirányzatok cím,
1. Rendkívüli kormányzati intézkedések alcím terhére, az 1. melléklet szerint.
Az átcsoportosítás tekintetében
Felelős: nemzetgazdasági miniszter
Határidő: azonnal Az elszámolás és a visszatérítési kötelezettség tekintetében
Felelős: emberi erőforrások minisztere
Határidő: 2018. június 30.
Orbán Viktor s. k.,
 miniszterelnök


text:
1098/2018. (III. 19.) Korm. határozata a családbarát kormányzati intézkedésekről.
A Kormány kiemelt célként határozza meg a  családbarát értékrend, a  család- és gyermekbarát szemlélet minél szélesebb
megvalósulását, valamint ezek érdekében családbarát intézkedések és szabályozási környezet létrehozását.
Ezért a Kormány
 1. egyetért a hazai szülészeti ellátásnak a családok igényeit kielégítő, az új család születését, a pozitív szülésélményt,
a  gyermekágyas időszak komfortérzetét növelő fejlesztési koncepciójával, valamint azzal, hogy a  hazai szülészeti
intézmények minél inkább családbarát módon működjenek;
2. felhívja az  emberi erőforrások miniszterét, hogy hajtsa végre az  anya- és bababarát alapelvekre épülő szülészeti,
csecsemőtáplálási szakmai irányelvfejlesztést, és dolgozza ki a szükséges módszertant;
Felelős: emberi erőforrások minisztere
Határidő: a 2018. évben folyamatos
3. felhívja az  emberi erőforrások miniszterét, hogy készítsen szabályozási javaslatot az  anya- és bababarát szülészeti
ellátással és a szoptatás támogatásával kapcsolatos korszerű elméleti és gyakorlati ismereteken alapuló graduális és
posztgraduális képzési rendszer fejlesztésére;
Felelős: emberi erőforrások minisztere
Határidő: a 2018. évben folyamatos
4. felhívja a nemzetgazdasági minisztert, hogy gondoskodjon
a) a Szoptatást Támogató Nemzeti Bizottság működési költségéhez szükséges évi 30 000 000 forint forrás tartós
biztosításáról, a Magyarország 2018. évi központi költségvetéséről szóló 2017. évi C. törvény (a továbbiakban:
Kvtv.) 1. melléklet XX. Emberi Erőforrások Minisztériuma fejezet, 7. Egészségügyi és gyógyszerészeti hatósági
feladatokat ellátó intézmények cím, 1. Országos Gyógyszerészeti és Élelmezés-egészségügyi Intézet alcím
javára,
b) az 5.  pont a)  alpontjában meghatározottak megvalósításához szükséges 6 000 000 000 forint forrás
biztosításáról a Kvtv. 1. melléklet XX. Emberi Erőforrások Minisztériuma fejezet javára,
c) az 5.  pont b)  alpontjában meghatározottak megvalósításához szükséges 4 000 000 000 forint forrás
biztosításáról a Kvtv. 1. melléklet XX. Emberi Erőforrások Minisztériuma fejezet javára;
Felelős: nemzetgazdasági miniszter
Határidő: az a) alpont tekintetében a felmerülés ütemében
a b) alpont tekintetében a felmerülés ütemében
a c) alpont tekintetében Magyarország 2019. évi központi költségvetésének tervezése során
5. felhívja az  emberi erőforrások miniszterét, hogy az  Állami Egészségügyi Ellátó Központ közreműködésével
működtesse a „Családbarát Szülészet” pályázati programot a családbarát, családközpontú szülészeti ellátás országos
szintű megvalósítása érdekében, melynek keretében nyílt pályázat útján kerül sor a „Családbarát Szülészet” pályázati
programban rendelkezésre álló forrás felosztására;
Felelős: emberi erőforrások minisztere
Határidő: a pályázatok kiírására
 a) „Családbarát Szülészet I. ütem” (családbarát infrastruktúrafejlesztés, eszközbeszerzés és
egyéb családbarát fejlesztések): 2018. július 1.
 b) „Családbarát Szülészet II. ütem” (családbarát infrastruktúrafejlesztés, eszközbeszerzés és
egyéb családbarát fejlesztések): 2019. február 1.
 6. egyetért a  Családbarát Hely védjegy használatával, és azzal, hogy a  Családbarát Ország Nonprofit Közhasznú Kft.
közreműködésével egy akkreditációs kritériumrendszer kerüljön kidolgozásra.
Felelős: emberi erőforrások minisztere
Határidő: 2018. december 31.
Orbán Viktor s. k.,
 miniszterelnök


text:
104/2013. (VII. 17.) OVB határozata.  Az Országos Választási Bizottság – 2013. július 10-én megtartott ülésén – a választási eljárásról szóló 1997. C. törvény (a továbbiakban: régi Ve.) 124/A. § (3) bekezdés b) pontjában foglalt hatáskörében eljárva B. Z. magánszemély (a továbbiakban: beadványozó) által benyújtott országos népszavazási kezdeményezés tárgyában meghozta a következő
határozatot: Az Országos Választási Bizottság az aláírásgyűjtő ív mintapéldányának hitelesítését megtagadja.
A határozat ellen – a  Magyar Közlönyben való közzétételét követő 15 napon belül – a  Kúriához címzett kifogást
lehet benyújtani az Országos Választási Bizottságnál (1051 Budapest, Arany J. u. 25.; levélcím: 1357 Budapest, Pf. 2;
fax: 06-1-7950-143). A bírósági eljárásban az ügyvédi képviselet kötelező. A  jogi szakvizsgával rendelkező személy
saját ügyében ügyvédi képviselet nélkül is eljárhat. A bírósági eljárás nem tárgyi illetékmentes. Az  illeték mértéke
15 000 Ft. A kifogás benyújtóját tárgyi illetékfeljegyzési jog illeti meg.
Indokolás I. Beadványozó 2013. június 27-én aláírásgyűjtő ív mintapéldányát nyújtotta be az  Országos Választási Bizottsághoz
az  országos népszavazásról és népi kezdeményezésről szóló 1998.  évi III.  törvény (a  továbbiakban: Nsztv.) 2.  §-a
szerinti hitelesítés céljából. Az aláírásgyűjtő íven a következő szerepelt:
„egyetért-e ön azzal, hogy az  országgyűlés törvényt alkosson arról, hogy hazánk állampolgárainak minimum annyi
jogának kell lennie, mint amennyi joga van a svájci állampolgároknak Svájcban?”
Az Országos Választási Bizottság megállapítja, hogy a  kezdeményezésben foglalt kérdés az  Nsztv. 13.  §
(1)  bekezdésében foglalt egyértelműségi követelménynek nem felel meg. Az  egyértelműség követelménye
azt jelenti, hogy a  népszavazásra szánt kérdésnek egyértelműen megválaszolhatónak kell lennie. Ahhoz, hogy
a  választópolgár a  népszavazásra feltett kérdésre egyértelműen tudjon válaszolni az  szükséges, hogy a  kérdés
világos és kizárólag egyféleképpen legyen értelmezhető, a kérdésre igennel vagy nemmel lehessen felelni.
Az Országos Választási Bizottság álláspontja szerint a  választópolgároktól nem várható el, hogy tisztában
legyenek azzal, hogy a svájci állampolgárok milyen jogokkal rendelkeznek Svájcban, illetve nem egyértelmű hogy
beadványozó a svájci állampolgárok pontosan mely jogaira gondol.
Az Országos Választási Bizottság álláspontja szerint a  népszavazásra bocsátandó kérdés nem felel meg
a választópolgári egyértelműség követelményének.
Fentiek alapján az Országos Választási Bizottság – az Nsztv. 10. § c) pontja alapján, mivel a kérdés megfogalmazása
nem felel meg a  törvényben foglalt követelményeknek – az  aláírásgyűjtő ív mintapéldányának hitelesítését
megtagadja.
II. A határozat az  Nsztv. 2.  §-án, a  10.  § c)  pontján, 13.  § (1)  bekezdésén, a  választási eljárásról szóló 2013.  évi
XXXVI.  törvény 349.  § (1)  bekezdés c)  pontján, a  jogorvoslatról szóló tájékoztatás a  régi Ve. 130.  §-ának
(1) bekezdésén, az illetékekről szóló tájékoztatás az 1990. évi XCIII. törvény 37. § (1) bekezdésén, 39. § (3) bekezdés
d) pontján, 42. § (1) bekezdés g) pontján, valamint a 62. § (1) bekezdés s) pontján alapul.
Dr. Bordás vilmos s. k.,
 az Országos Választási Bizottság elnöke


text:
3/2015. (I. 23.) KKM közleménye a Magyarország Kormánya és a Lengyel Köztársaság Kormánya között a minősített adatok cseréjéről és kölcsönös védelméről szóló egyezmény kihirdetéséről szóló 2014. LVI. törvény 2. és 3. §-ának hatálybalépéséről.
A 2014. évi LVI. törvénnyel a  Magyar Közlöny 2014. november 13-ai, 154. számában kihirdetett, a  Magyarország
Kormánya és a Lengyel Köztársaság Kormánya között a minősített adatok cseréjéről és kölcsönös védelméről szóló
Egyezmény (a továbbiakban: Egyezmény) 15. cikkének (1) bekezdése az alábbiak szerint rendelkezik a hatálybalépésről:
„Jelen Egyezmény a  Felek az  Egyezmény hatálybalépéshez szükséges belső feltételek teljesítésére vonatkozó,
diplomáciai úton küldött utolsó értesítése kézhezvételének napját követő második hónap első napján lép hatályba.”
Az Egyezmény hatálybalépéséhez szükséges belső jogi eljárások befejezéséről szóló jegyzék kézhezvételének napja:
2014. december 3.
Az Egyezmény Magyarország tekintetében történő hatálybalépésének napja: 2015. február 1.
A fentiekre tekintettel – összhangban a  2014. évi LVI. törvény 4.  § (3)  bekezdésével – megállapítom, hogy
a Magyarország Kormánya és a Lengyel Köztársaság Kormánya között a minősített adatok cseréjéről és kölcsönös
védelméről szóló egyezmény kihirdetéséről szóló 2014. évi LVI. törvény 2. és 3.  §-a 2015. február 1-jén, azaz
kettőezer-tizenöt február elsején lép hatályba.
Szijjártó Péter s. k.,
 külgazdasági és külügyminiszter


text:
2/2010. (II. 5.) KHEM utasítása a Nemzeti Közlekedési Hatóság részére a fejezetet irányító szerv által előírt befizetési kötelezettségekről.
1. § (1) Az államháztartásról szóló – 2010. január 1-jei hatállyal módosított – 1992. évi XXXVIII. törvény 96. § (1) bekezdése
alapján a Közlekedési Hírközlési és Energiaügyi Minisztérium (a továbbiakban: KHEM) irányítása alá tartozó Nemzeti
Közlekedési Hatóság (ÁHT: 275378) részére a következő befizetési kötelezettséget írom elő:
2010. február 5-ig 50 000,0 ezer forintot, 2010. február 28-ig 100 000,0 ezer forintot,
2010. március 31-ig 100 000,0 ezer forintot, 2010. április 30-ig 50 000,0 ezer forintot,
2010. május 31-ig 100 000,0 ezer forintot, 2010. június 30-ig 50 000,0 ezer forintot,
2010. július 31-ig 50 000,0 ezer forintot, 2010. augusztus 31-ig 200 000,0 ezer forintot,
2010. szeptember 30-ig 150 000,0 ezer forintot, 2010. október 31-ig 118 900,0 ezer forintot,
mindösszesen: 1 195 100,0 ezer forintot. (2) A Nemzeti Közlekedési Hatóság a részére az (1) bekezdésben megállapított befizetéseket az Állami többletfeladatok
fejezeti kezelésű előirányzatra (ÁHT: 280845) a 10032000-00290737-50000005. számú KHEM fejezeti kezelésű
célelőirányzat-felhasználási keretszámlára (Kiadási KTK 172, bevételi KTK 332) köteles befizetni.
(3) A Nemzeti Közlekedési Hatóság az (1) és (2) bekezdésnek megfelelő befizetésről a Magyar Államkincstár által részére
megküldött visszaigazolás másolatát a visszaigazolás kézhezvételét követő 5 napon belül köteles megküldeni a KHEM
Társasági és Intézményfelügyeleti Főosztálya részére. A Nemzeti Közlekedési Hatóság az átutalási bizonylat
„Megjegyzés” rovatában a következők szerint köteles feltüntetni a teljesített befizetés jogcímét: „Befizetési
kötelezettség a KHEM előírása szerint.” (4) Az (1) bekezdésben meghatározott befizetések a KHEM fejezetnél a 2010. év közben jelentkező olyan szakmai
feladatok ellátásának fedezetéül szolgálnak, amely feladatok elvégzésére forráshiány miatt nem kerülhetne sor.
2. § (1) Ez az utasítás a közzétételét követő napon lép hatályba.
(2) Jelen utasítás hatálybalépésével egyidejűleg a Nemzeti Közlekedési Hatóság részére a fejezetet irányító szerv által
előírt befizetési kötelezettségekről szóló 17/2009. (III. 13.) KHEM utasítás hatályát veszti.
Hónig Péter s. k.,
közlekedési, hírközlési és energiaügyi miniszter


text:
1400/2012. (IX. 26.) Korm. határozata Magyarország Kormánya és Georgia Kormánya között a bűnözés megelőzésében és leküzdésében történő együttműködésről szóló Megállapodás szövegének végleges megállapítására adott felhatalmazásról.
A Kormány 1. egyetért Magyarország Kormánya és Georgia Kormánya között a bűnözés megelőzésében és leküzdésében történő
együttműködésről szóló Megállapodás (a továbbiakban: Megállapodás) bemutatott szövegével;
2. felhatalmazza a rendészetért felelős minisztert vagy az általa kijelölt személyt a Megállapodás bemutatott szövegének
– a megerősítés fenntartásával történő – végleges megállapítására;
3. felhívja a külpolitikáért felelős minisztert, hogy a Megállapodás szövege végleges megállapításához szükséges
meghatalmazási okiratot adja ki; 4. elfogadja a Megállapodás kihirdetéséről szóló törvénytervezetet, és elrendeli a Megállapodás szövegének végleges
megállapítását követően annak az Országgyűléshez történő benyújtását. A törvényjavaslat előadójának a Kormány
a rendészetért felelős minisztert jelöli ki. Orbán Viktor s. k.,
miniszterelnök


text:
61/2014. (IX. 26.) HM utasítása a befogadó nemzeti támogatás ágazati feladatainak előkészítésével és végrehajtásával kapcsolatos feladatokról.
A honvédelemről és a  Magyar Honvédségről, valamint a  különleges jogrendben bevezethető intézkedésekről szóló 2011.  évi
CXIII.  törvény egyes rendelkezéseinek végrehajtásáról szóló 290/2011. (XII. 22.) Korm. rendelet 2.  § (5)  bekezdése alapján,
figyelemmel a befogadó nemzeti támogatás részletes kormányzati feladatairól szóló 55/2010. (III. 11.) Korm. rendeletre, a következő
utasítást adom ki:
1. Általános rendelkezések 1. § Az  utasítás hatálya a  Honvédelmi Minisztériumra (a továbbiakban: HM), a  honvédelemért felelős miniszter
(a továbbiakban: miniszter) irányítása alá tartozó központi hivatalokra, a miniszter közvetlen alárendeltségébe tartozó
szervezetekre, a Magyar Honvédség (a továbbiakban: MH) katonai szervezeteire, valamint a Katonai Nemzetbiztonsági
Szolgálatra (a továbbiakban: KNBSZ) (a továbbiakban együtt: honvédelmi szervezetek) terjed ki.
2. § Az utasítás előírásait a honvédelmi szervezetek által az Észak-atlanti Szerződés Szervezete (a továbbiakban: NATO)
vagy a küldő államok fegyveres erői részére nyújtandó Befogadó Nemzeti Támogatás (a továbbiakban: BNT) tervezése,
előkészítése és végrehajtása, valamint a NATO vagy a küldő államok fegyveres erői részére más szervek által nyújtandó,
BNT koordinálásával kapcsolatos feladatok végrehajtása során kell alkalmazni.
2. A BNT ágazati feladatainak előkészítésével és végrehajtásával kapcsolatos feladatok irányítása
3. § A  NATO vezetésű műveletek, nemzetközi gyakorlatok, gyakorlások, felkészítések, egyéb kiképzési feladatok,
konferenciák, továbbá a hazai bázisú, a NATO vagy a küldő államok fegyveres erői támogatásához kapcsolódó ágazati
BNT-feladatok előkészítését, tervezését és végrehajtását a HM közigazgatási államtitkár (a továbbiakban: HM KÁT)
irányítja.
4. § (1) A  BNT-hez kapcsolódó katonai feladatok előkészítésére, tervezésére és végrehajtására a  befogadó nemzeti
támogatás részletes kormányzati feladatairól szóló 55/2010. (III. 11.) Korm. rendelet (a továbbiakban: Korm. rendelet)
15.  § (1)  bekezdése szerinti igénylő levél átvételét követően BNT Munkacsoport (a továbbiakban: Munkacsoport)
létrehozására kerül sor. A Munkacsoport vezetőjét – a Honvéd Vezérkar főnökével (a továbbiakban: HVKF) történő
egyetértésben – a HM KÁT jelöli ki.
(2) A Munkacsoport vezetője felelős
a) a Munkacsoport összetételének, működési rendjének kialakításáért,
b) a BNT-t igénylő erők illetékes parancsnokságával történő együttműködésért,
c) a NATO vezetésű művelettel összhangban a BNT feladat- és ütemterv elkészítéséért,
d) a különböző BNT tervezési aktusok megszervezéséért és
e) a BNT doktrínákban meghatározott dokumentumok szakmai előkészítéséért.
(3) A  Munkacsoport (2)  bekezdésben foglalt feladatok végrehajtására vonatkozó dokumentumait – a  HVKF
egyetértésével – a HM KÁT hagyja jóvá.
(4) A  Munkacsoport tevékenységét a  HM Közigazgatási Döntés-előkészítő Rendszer aktivizálása esetén a  Védelmi
Igazgatási Döntés-előkészítő Csoport támogatja.
3. A BNT ágazati feladatai 5. § (1) A  BNT tervezésére a  magyar jogszabályi rendelkezéseken kívül a  NATO elveknek és eljárásoknak megfelelően,
különösen a STANAG 2234 dokumentummal kiadott AJP-4.5(B) dokumentumban megfogalmazottak alapján kerül
sor.
(2) A honvédelmi szervezetek szakterületük vonatkozásában részt vesznek a BNT-feladatok előkészítésében, kidolgozzák
szakterületi terveiket, a  Munkacsoport vezetője részéről történt kijelölés alapján részt vesznek a  Munkacsoport
munkájában, valamint egyéb BNT-feladatok végrehajtásában.
6. § (1) A  HM Miniszteri Kabinet (a továbbiakban: HM MK) Sajtó Osztály és a  HM MK Média Osztály felelős a  BNT
sajtókommunikációs feladatainak tervezéséért és végrehajtásáért, melynek keretében együttműködik a  NATO
és a  küldő nemzetek, nemzetközi szervezetek kommunikációért felelős szervezeteivel az  egységes és koordinált
kommunikációs stratégia kialakítása érdekében.
(2) A HM Gazdasági Tervezési és Szabályozási Főosztály a BNT ágazati feladatokhoz kapcsolódóan ellátja a Honvédelmi
Minisztérium fejezet központi és intézményi gazdálkodásának rendjéről szóló 89/2011. (VIII. 4.) HM utasításban
meghatározott, a  költségvetés tervezésével, felhasználásával, valamint a  beszerzési folyamatokkal kapcsolatos
szabályozási és felügyeleti feladatokat.
(3) A  HM Hadfelszerelési és Vagyonfelügyeletei Főosztály részt vesz a  BNT-feladatok tervezésében és a  konkrét
BNT-feladatok alapján javaslatot tesz a  HM tulajdonosi jogkörébe tartozó vagy más gazdasági társaságok BNT
gazdasági jellegű feladataiban történő részvételére.
(4) A Honvéd Vezérkar (a továbbiakban: HVK) Hadműveleti Csoportfőnökség koordinálja az ország fegyveres védelmi
tervében foglalt BNT-terv naprakészen tartását és a BNT katonai feladatainak a Műveleti Vezetési Rendszerbe történő
integrálását.
(5) A HVK Logisztikai Csoportfőnökség (a továbbiakban: HVK LOGCSF)
a) végzi a  BNT katonai logisztikai feladatai felső szintű tervezését, a  katonai logisztikai szakfeladatok
végrehajtásának irányítását,
b) nemzeti kapcsolattartót biztosít a BNT-feladatok előkészítéséért és végrehajtásáért felelős NATO vezető szervek
számára,
c) koordinálja a  BNT Tervezési Útmutató kidolgozását, valamint annak évenkénti soros, illetve szükség szerint
soron kívüli felülvizsgálatát,
d) szakmailag felügyeli a NATO vagy a küldő államok fegyveres erői logisztikai igényeinek biztosítását,
e) részt vesz az adott NATO művelet Összhaderőnemi BNT Irányító Bizottságban, és
f ) folyamatos kapcsolatot tart fenn a BNT-feladatok végrehajtásában érintett honvédelmi szervezetekkel.
(6) A  HVK Híradó, Informatikai és Információvédelmi Csoportfőnökség szakmailag felügyeli és közreműködik a  NATO
vagy a küldő államok fegyveres erői részéről felmerülő híradó és informatikai szolgáltatások biztosításában.
7. § (1) A HM Védelmi Hivatal (a továbbiakban: HM VH) a BNT-feladatok koordinációja keretében
a) a Kormány hatáskörébe tartozó döntések előkészítése érdekében kezdeményezi a  Honvédelmi Igazgatási
Koordinációs Tárcaközi Munkacsoport összehívását, koordinálja a Kormány BNT-vel kapcsolatos döntéseinek
végrehajtását,
b) a társminisztériumok hatáskörébe tartozó BNT-igények esetében továbbítja a NATO, illetve a küldő államok
által a  koncepcionális, valamint a  részletes szükségleti jegyzékben meghatározott igényeket, koordinálja
az azok kielégítésével összefüggő tárcaközi feladatokat,
c) elősegíti a BNT tervezéséhez szükséges információk elérését a védelmi igazgatás rendszerében,
d) részt vesz az ágazati BNT-feladatok előkészítésében és szakértővel képviselteti magát a Munkacsoportban,
e) igény esetén szakértőt biztosít az  adott NATO művelet Összhaderőnemi BNT Irányító Bizottságba, tervezői
konferenciáira, továbbá szemrevételezéseire,
f ) továbbítja a  területi és a  helyi védelmi igazgatási szervek hatáskörébe tartozó BNT-feladatokat a  megyei
(fővárosi) és a  helyi védelmi bizottságok részére, szakmai iránymutatást és segítséget nyújt a  feladatok
végrehajtására, és
g) a minisztériumoknál, valamint a megyei (fővárosi) és a helyi védelmi bizottságoknál lévő honvédelmi referensek
útján koordinálja a feladatok tervezését és végrehajtását.
(2) A HM Védelemgazdasági Hivatal
a) előkészíti a  különböző katonai tevékenységek és szolgáltatások igénybevételére vonatkozó szerződéseket,
a megállapodások pénzügyi és elszámolási fejezeteit,
b) a BNT-feladatokban történő részvétel tervezésére, szervezésére kijelölt szervezetek által, a küldő államoktól
összegyűjtött, pontosított és összesített igények alapján, a  21520/01/44/10-01-03 számú Szolgáltatási
Szerződés keretein belül megrendeli az elhelyezési-infrastrukturális szolgáltatások biztosítását,
c) az érintett honvédelmi szervezetekkel együttműködve összesíti a BNT-hez kapcsolódó költségeket,
d) intézkedik a BNT-feladatokra jóváhagyott előirányzatok biztosítására,
e) a Korm. rendelet 20. §-ában foglaltakkal összhangban ágazati hatáskörben végzi a NATO és a küldő államok
által igényelt termékekre és szolgáltatásokra vonatkozó beszerzéseket, megköti a szerződéseket, figyelemmel
kíséri a szerződések teljesülését,
f ) kiadja a határátlépéssel járó csapatmozgások esetén szükséges technikai engedélyeket,
g) felkérés esetén segítséget nyújt a  külföldi fegyveres erők határátlépésével összefüggő vámeljárások
lebonyolításában, együttműködve a rendőrség, valamint a Nemzeti Adó- és Vámhivatal illetékes szerveivel, és
h) az MH Hadkiegészítő és Központi Nyilvántartó Parancsnokság (a továbbiakban: MH HKNYP) által történt
regisztrációt követően az  egyes külföldi fegyveres erőket, nemzetközi katonai parancsnokságokat és azok
állományát megillető egyes adómentességek fennálltának igazolásával kapcsolatos eljárási szabályokról
szóló 5/2013. (VII. 3.) HM rendelet alapján kiállítja a  NATO és a  Partnerség a  Békéért (a továbbiakban: PfP)
haderők, valamint a Magyarországra települt nemzetközi katonai parancsnokságok részére az adómentességi
igazolásokat.
8. § A  KNBSZ szakterülete vonatkozásában támogatja a  NATO parancsnokságok és a  küldő államok részére nyújtandó
BNT-vel kapcsolatos feladatok ellátását.
9. § (1) Az MH Összhaderőnemi Parancsnokság felelős az alárendeltségébe tartozó MH katonai szervezetek BNT-feladatokban
történő részvételének tervezéséért, szervezéséért, a végrehajtás felügyeletéért. Ennek keretében különösen
a) biztosítja a közlekedési összekötő csoportokat és személyeket, koordinálja a személyi állomány és az anyagok
ki- és berakását, valamint a HVKF intézkedésére végzi a katonai szállítmányok szakállománnyal végrehajtott
őrzését, kísérését és az útvonal biztosítását, és
b) a NATO parancsnokságok és a  küldő nemzetek igénye szerint az  alárendeltjei feladatkörébe tartozó
szakfeladatok végrehajtásával támogatja a BNT-feladatok megvalósítását.
(2) Az MH Logisztikai Központ a HVKF külön intézkedése alapján
a) tervezi és szervezi az  alárendeltségébe tartozó MH katonai szervezet BNT katonai logisztikai feladatokban
történő részvételét, a szövetséges katonai erők támogatását,
b) tervezi és szervezi a központi tárolási feladatokat és végzi a központi logisztikai szakági feladatok irányítását, és
c) külön felkérésre közreműködik a szövetséges erők ellátásához szükséges szerződéskötések előkészítésében,
meglévő logisztikai képességeivel támogatja a szövetséges erők logisztikai ellátását.
 (3) Az  MH Egészségügyi Központ felelős a  BNT-feladatok egészségügyi támogatásának megtervezéséért,
megszervezéséért és a végrehajtás koordinálásáért. Ennek keretében a HVKF külön intézkedésére tervezi, szervezi
a beérkező szövetséges erők ROLE-1 szintet meghaladó egészségügyi ellátását.
(4) Az  MH Geoinformációs Szolgálat felelős a  BNT-feladatok szakterületét érintő igény szerinti támogatásáért. Ennek
keretében biztosítja a  NATO szervek, küldő nemzetek, valamint a  társminisztériumok BNT-feladatokhoz szükséges
anyagokkal, információkkal, elemzésekkel és szolgáltatásokkal történő támogatását.
(5) Az MH vitéz Szurmay Sándor Budapest Helyőrség Dandár felelős a BNT-feladatokkal összefüggő protokoll és katonai
rendészeti feladatokért. Ennek keretében különösen
a) tervezi, szervezi és végrehajtja a  NATO műveleti parancsnok, valamint a  küldő államok BNT-feladatok
végrehajtására érkező képviselőinek fogadásával és ellátásával kapcsolatos protokoll feladatokat,
b) a Munkacsoport tagjaival együttműködve tervezi, szervezi és végrehajtja a  NATO művelet végrehajtásában
részt vevő erők tevékenységének katonai rendész biztosítását, és
c) az üzemeltető szervezetek bevonásával végzi a  központi híradó, informatikai és információvédelmi
szolgáltatások biztosítását.
 (6) Az  MH HKNYP a  Magyarországon szolgálati céllal tartózkodó külföldi fegyveres erők, valamint a  Magyarországon
felállított nemzetközi katonai parancsnokságok és állományuk nyilvántartásának részletes eljárási szabályairól,
valamint szolgálati célú tartózkodásához kapcsolódó igazolványáról és igazolásáról szóló 16/2011. (XII. 21.)
HM rendelet alapján felelős a külföldi NATO és PfP haderők, valamint a Magyarországra települt nemzetközi katonai
parancsnokságok regisztrációjáért.
4. A BNT KK összeállítása, adatszolgáltatási kötelezettség teljesítése
10. § A  BNT Képesség Katalógus (a továbbiakban: BNT KK) összeállításáért, fenntartásáért és időszakos aktualizálásáért
a HM VH felelős.
11. § (1) A  BNT KK időszakos aktualizálása érdekében a  HM VH által meghatározott honvédelmi szervezetek a  HM VH által
kidolgozott BNT Adatszolgáltatási Útmutató alapján, az  abban foglalt tartalmi és formai követelményeknek
megfelelően a tárgyév május 31-éig megküldik a szükséges adatokat a HM VH részére.
(2) Az érintett honvédelmi szervezetek adatszolgáltatása alapján a HM VH a tárgyév június 15-éig végrehajtja a BNT KK
adatállományának éves aktualizálását, majd a katalógust és annak angol nyelvű változatát lektorálás céljából megküldi
az MH Kiképzési és Doktrinális Központ (a továbbiakban: MH KDK) részére.
12. § Az ágazati BNT-tervezés megalapozottságának elősegítése érdekében az érintett honvédelmi szervezetek a HM VH
erre irányuló megkeresése esetén soron kívüli adatszolgáltatást teljesítenek a HM VH részére a rendelkezésükre álló,
a külföldi fél által igénybe vehető személyi, ingatlan vagy ingó eszközállományról, szolgáltatásokról, egyéb támogatási
lehetőségekről. Soron kívüli adatigény esetén a felkért honvédelmi szervezet az adatszolgáltatást öt munkanapon
belül teljesíti.
13. § (1) A BNT KK angol nyelvű változatának lektorálásáért az MH KDK felelős. Az MH KDK a BNT KK angol nyelvű lektorált
változatát a fordítás átadását követő 30 napon belül megküldi a HM VH részére.
(2) Igény esetén az  angol nyelvű BNT KK-t vagy az  abban szereplő képességek, adatok igényelt részét a  HM VH
a HVK LOGCSF részére rendelkezésre bocsátja.
5. A BNT Tervezési Útmutató kidolgozása 14. § (1) A HVK LOGCSF az utasítás hatálybalépését követő 30 napon belül elkészíti a BNT Tervezési Útmutató szinopszisát,
amelyet jóváhagyásra felterjeszt a HM KÁT részére.
(2) A  szinopszisban megjelölt honvédelmi szervezetek szakmai bedolgozásaikat az  utasítás hatálybalépését követő
90 napon belül megküldik a HVK LOGCSF részére.
(3) A  HVK LOGCSF a  szakmai bedolgozások alapján, az  utasítás hatálybalépését követő 120 napon belül összeállítja
a BNT Tervezési Útmutatót.
6. Záró rendelkezések 15. § Ez az utasítás a közzétételét követő napon lép hatályba.
16. § Hatályát veszti a Befogadó Nemzeti Támogatás ágazati feladatainak előkészítéséről és végrehajtásáról szóló 9/2005.
(HK 4.) HM utasítás.
Dr. Hende Csaba s. k.,
 honvédelmi miniszter


text:
75/2012. (III. 20.) KE határozata kitüntetés adományozásáról.
Az Alaptörvény 9. cikk (4) bekezdés f) pontja, illetve a Magyarország címerének és zászlajának használatáról, valamint állami
kitüntetéseiről szóló 2011. évi CCII. törvény 18. § (1) bekezdése alapján – a miniszterelnök előterjesztésére –
a magyar református oktatásügy újjászervezése érdekében végzett áldozatos munkájáért, példaértékű pedagógiai
tevékenységéért Avar Gáborné, a budapesti Sylvester János Protestáns Gimnázium igazgatóhelyettese, matematika–fizika tanára
részére, a baromfi-egészségügy területén végzett négy és fél évtizedes munkássága, hazai és nemzetközi előadói, publikációs
tevékenysége, oktatói munkája elismeréseként dr. Bitay Zoltán, a Bábolna Rt. nyugalmazott igazgató-főállatorvosa részére,
a hazai közegészségügy, ezen belül kiemelten a veszélyes vegyi anyagok által okozott egészségkárosodások
megelőzése érdekében végzett több évtizedes erdélyi és anyaországi kiemelkedő orvosi tevékenysége
elismeréseként dr. Bordás Imre, az orvostudomány kandidátusa, az Országos Kémiai Biztonsági Intézet főosztályvezetője részére,
több évtizedes pedagógusi és eredményes iskolavezetői tevékenysége elismeréseként
Csere István, a Máriaremete-Hidegkúti Ökumenikus Általános Iskola igazgatója részére,
Hartmann József, az oroszlányi Ságvári Endre Általános Iskola igazgatója részére,
Kovács Tibor, a Budapest XV. kerületi Károly Róbert Általános Iskola igazgatója részére,
Nagy Györgyné, a szolnoki Tiszaparti Római Katolikus Általános Iskola és Gimnázium igazgatója részére,
Szabó Gyula, a debreceni Epreskerti Általános Iskola igazgatója részére,
Szörényi Zoltán, a keszthelyi Vajda János Gimnázium igazgatója részére,
a katolikus egyházban végzett állhatatos munkája, valamint a szociális segélyezés területén végzett tevékenysége
elismeréseként Écsy Gábor, a budapesti XI. kerületi Magyar Szentek Plébánia plébánosa, a Katolikus Karitasz igazgatója részére,
több évtizedes nagyra becsült pedagógiai munkája, példaértékű életpályája elismeréseként
Erdélyszky Zsigmondné nyugalmazott pedagógus részére, pedagógusi és iskolavezetői munkája, példaértékű életútja elismeréseként
Frajna Miklós, az aszódi Petőfi Sándor Gimnázium, Gépészeti Szakközépiskola és Kollégium nyugalmazott igazgatója
részére, a Debreceni Egyetem Orvos- és Egészségtudományi Centrum fejlesztése érdekében végzett kiemelkedő, sokoldalú
vezetői tevékenysége elismeréseként dr. Fuxreiter Margit, a Debreceni Egyetem Orvos- és Egészségtudományi Centrum Stratégiai Igazgatóságának
igazgatóhelyettese részére, az ifjúság nevelése érdekében végzett állhatatos munkája elismeréseként
Gábor Miklós, a Katolikus Ifjúsági Mozgalom elnöke részére,
vízügyi szakterületen végzett három évtizedes kiemelkedő munkája elismeréseként
Gazdag Erzsébet gazdasági mérnök, az Alsó-Tisza-vidéki Vízügyi Igazgatóság igazgató-helyettese részére,
a magyar hagyományok és kultúra iránt elkötelezett oktató-nevelő és iskolavezetői tevékenysége elismeréseként
Gere György, a Pannonia Sacra Katolikus Általános Iskola nyugalmazott igazgatója, a Budapesti XI. kerületi Szent
Benedek Óvoda, Általános Iskola és Két Tanítási Nyelvű Gimnázium énektanára részére,
a gyógyúszás területén végzett sokoldalú tevékenysége, négy évtizedes pedagógiai, nevelő munkája elismeréseként
dr. Gyene István, a Budapesti Gazdasági Főiskola tanára részére,
több évtizedes, a gyermekbőrgyógyászat, a gyermektüdőgyógyászat és a gyermekreumatológia terén végzett
gyógyító, betegellátó és orvosképző tevékenysége elismeréseként dr. Harangi Ferenc András, az orvostudomány kandidátusa, a Tolna Megyei Önkormányzat Balassa János Kórháza
(Szekszárd) osztályvezető főorvosa részére, közel fél évszázados művésztanári munkája, példaértékű életpályája elismeréseként
Hornyánszkyné Becht Erika, a Budapest II. kerületi Járdányi Pál Zeneiskola zongoratanára, főiskolai gyakorlatvezetője
részére, a magyar képzőművészeti élet terén végzett sokoldalú szervező munkája elismeréseként
Horváth Péter Kornélné, a Budapest Főváros XI. kerület Újbuda Önkormányzat Kulturális Bizottságának munkatársa, a
Budai Klub Galéria igazgatója részére, Fertőszentmiklós város és vonzáskörzete érdekében végzett sokoldalú fejlesztő és támogató munkája elismeréseként
Horváth Tibor, Fertőszentmiklós Város polgármestere részére, több évtizedes pedagógiai, nevelői és vezetői tevékenysége elismeréseként
Juhász József, a debreceni Váci Mihály Középiskolai Szakkollégium nyugalmazott igazgatója részére,
a magyar népzene, népi kultúra ápolásáért és széles körű terjesztéséért, a sokszínű magyar népzenei örökség
gyűjtéséért, rendszerezéséért és megőrzéséért, két és fél évtizedes kutatói, írói, zenészi és tanítói munkájáért
dr. Juhász Zoltán népzenegyűjtő, a Liszt Ferenc Zeneművészeti Egyetem és az Óbudai Népzenei Iskola furulya- és
dudatanára részére, a növényvédelem érdekében végzett több évtizedes sokirányú munkája elismeréseként
dr. Káldy János agrármérnök, a Vas Megyei Mezőgazdasági Szakigazgatási Hivatal Növény- és Talajvédelmi
Igazgatóság nyugalmazott igazgatója részére, a növényvédelem és a gyomirtás területén végzett több évtizedes sokirányú eredményes munkája elismeréseként
dr. Karamán József címzetes egyetemi docens, a Zala Megyei Kormányhivatal Növény- és Talajvédelmi
Igazgatóságának nyugalmazott igazgatója részére, vízvédelmi területen hosszú időn át végzett munkája elismeréseként, a magyar EU elnökség vízügyi feladatainak
végrehajtásához való tevőleges hozzájárulásáért dr. Kerekesné Steindl Zsuzsanna vegyészmérnök, a Vidékfejlesztési Minisztérium Vízgyűjtő-gazdálkodási és Vízvédelmi
Főosztályának főosztályvezető-helyettese részére, az általános iskolai tudományos diákköri hálózat Magyarországon történő kiépítéséért, az alkottató
természettudományi pedagógia módszertanának megújításáért Kiss Albert, a Zalabéri Általános Iskola és Alapfokú Művészetoktatási Intézmény, Óvoda igazgatója részére,
a magyarországi hajózási szakterület, különös tekintettel a folyami információs szolgáltatások fejlesztése érdekében
végzett kiemelkedő tevékenysége elismeréseként Kovács Csaba, a Rádió Segélyhívó és Infokommunikációs Országos Egyesület vezérigazgatója részére,
több évtizedes gyógyító munkája, az elesett, kiszolgáltatott emberek támogatása érdekében végzett sokoldalú
karitatív, valamint szakmai-közéleti tevékenysége elismeréseként dr. Kószó Péter csecsemő- és gyermekgyógyász, Hódmezővásárhely Megyei Jogú Város alpolgármestere részére,
ifjúságnevelő és közösségszervező, valamint lelkipásztori, oktatói munkája, a cserkészmozgalom szervezése és
működtetése érdekében végzett tevékenysége elismeréseként dr. Laurinyecz Mihály, az orosházi Római Katolikus Plébánia plébánosa részére,
hazai és külföldi kiállítótermekben egyaránt nagy sikert aratott plasztikáiért, érmeiért, szakrális jellegű szobraiért,
díszítőművészeti és restaurátori munkássága elismeréseként Madarassy István ötvös- és szobrászművész részére,
az Európa Kulturális Fővárosa projekt megvalósítása során végzett kiemelkedő tevékenysége elismeréseként
dr. Mikes Éva, a Pécsi Városfejlesztési Zrt. jogi igazgatója részére,
több mint négy évtizedes egyházi szolgálatáért, a Regnum Marianum Katolikus Közösség Egyesület vezetőjeként
végzett ifjúságnevelő munkája elismeréseként Molnár Béla József, a pestújhelyi Keresztelő Szent János Plébánia plébánosa, a Regnum Marianum Katolikus Közösség
házfőnöke részére, több mint három évtizedes közigazgatási tevékenysége, felelősségteljes gazdasági vezetői munkája elismeréseként
Molnár György, Kaposvár Megyei Jogú Város Polgármesteri Hivatala Gazdasági Igazgatóságának igazgatója részére,
két évtizedes kimagasló szakmai tevékenysége elismeréseként dr. Nagy Éva Margit, a Belügyminisztérium Peres Képviseleti és Szerződés-előkészítő Főosztályának vezetője részére,
a Magyar Tudományos Akadémia Titkársága operatív gazdasági munkájának szervezésében, irányításában végzett két
évtizedes munkájáért, vezetői tevékenysége elismeréseként Nagy László, a Magyar Tudományos Akadémia Titkársága Gazdasági Osztályának nyugalmazott vezetője részére,
sikeres gazdasági vezetői, valamint támogatói tevékenysége elismeréseként Németh Dezső, a Németh Nyílászáró Gyártó és Forgalmazó Kft. ügyvezetője részére,
a magyar és a nemzetközi sportéletért, az olimpiai mozgalomért, valamint az utánpótlás-nevelésért végzett áldozatos
munkája elismeréseként Orendi Mihály, a Debreceni Sportcentrum Kiemelkedően Közhasznú Nonprofit Kft. ügyvezető igazgatója részére,
a Veszprémi Petőfi Színházban a színházi szakma iránti alázattal végzett fél évszázados munkája elismeréseként
Perlaki Róbert, a Veszprémi Petőfi Színház szcenikusa, díszlettervező, a Pannon Egyetem Színháztudományi Szakának
óraadó tanára részére, több mint két évtizedes, vízügyi gazdasági területen végzett eredményes munkája elismeréseként
Pesel Antal közgazdász, a Felső-Tisza-vidéki Vízügyi Igazgatóság igazgatóhelyettese részére,
négy évtizedes lelkészi szolgálatáért, egyházszervezői, oktatói-nevelői, publikációs és közéleti tevékenysége
elismeréseként Ribár János esperes, az Orosházi Evangélikus Egyházközösség igazgató-lelkésze részére,
a magyar–osztrák tudományos és oktatási kapcsolatok fejlesztése terén végzett közel másfél évtizedes eredményes és
önzetlen munkája elismeréseként Schnaider Lászlóné, az Osztrák–Magyar Tudományos és Oktatási Akcióprogram Alapítvány ügyvezető igazgatója
részére, agrárdiplomáciai, agrárpolitikai területen hosszú időn át végzett munkája elismeréseként
Schütz Nándor kertészmérnök, növényvédő szakmérnök, a Vidékfejlesztési Minisztérium nyugalmazott szakmai
főtanácsadója részére, a korszerű felügyeleti módszerek magyarországi kialakításában és meghonosításában, az integrált felügyelet
működésének módszertani megalapozásában végzett eredményes munkája elismeréseként Seregdi László, a Pénzügyi Szervezetek Állami Felügyelete ügyvezető igazgatóhelyettese részére,
négy évtizedes sikeres művészi pályafutása, sokoldalú rendezvényszervezői tevékenysége elismeréseként
Sirkó László, a kecskeméti Katona József Színház színművésze részére,
a magyar és az egyetemes vendéglátás és cukrászat értékeinek, hagyományainak megóvása, továbbfejlesztése,
mindennapi gyakorlatban történő alkalmazása területén végzett négy és fél évtizedes munkája elismeréseként
Szervánszky József László mestercukrász, a soltvadkerti Szent Korona Cukrászda tulajdonosa részére,
a közművelődés területén végzett több évtizedes értékteremtő tevékenysége elismeréseként
dr. Tar Károlyné, a Debreceni Művelődési Központ igazgatója részére,
a hulladékgazdálkodás területén végzett több évtizedes kiemelkedő munkájáért, a korszerű termékdíj szabályozási
rendszer kidolgozásában végzett tevékenysége elismeréseként Vámosi Oszkár gépészmérnök, az Országos Hulladékgazdálkodási Ügynökség Nonprofit Kft. ügyvezetője részére,
a hulladékgazdálkodás területén végzett több évtizedes kiemelkedő munkájáért, a korszerű termékdíj szabályozási
rendszer kidolgozásában végzett tevékenysége elismeréseként dr. Varga József vegyészmérnök, az IMSYS Mérnöki Szolgáltató Kft. ügyvezetője részére a
MAGYAR ARANY ÉRDEMKERESZT polgári tagozata, több évtizedes kimagasló színvonalú szakmai munkája, oktató-nevelő tevékenysége elismeréseként
Antal Istvánné, az egri dr. Kemény Ferenc Általános Iskola tanára részére,
dr. Olexik Lászlóné, a Szolnoki Szolgáltatási Szakközép- és Szakiskola Egészségügyi és Szociális Tagintézmény
nyugalmazott óraadó tanára részére, Szemán Imréné, a sárospataki II. Rákóczi Ferenc Általános Iskola tanítója részére,
a szociális és idősellátás területén közel négy évtizeden át végzett példamutató tevékenysége elismeréseként
Bagyinszki Zoltánné, a Fővárosi Önkormányzat Idősek Otthona (Gyula) intézetvezetője részére,
az iskolarendszeren kívüli felnőttképzés szervezeti, személyi, tárgyi feltételeinek megteremtéséért, fejlesztéséért, ezen
feltételek folyamatos fenntartása és korszerűsítése, a felnőttképzésben dolgozó szakemberek képzése,
továbbképzése érdekében végzett tevékenysége elismeréseként Barhács Anna Éva, a Barhács és Társa Szervezési, Oktatási és Szolgáltató Kft. ügyvezető igazgatója részére,
négy évtizedes, főként humánerőgazdálkodási területen végzett munkája, eredményes közszolgálati tevékenysége
elismeréseként Bekő István, az Észak-magyarországi Vízügyi Igazgatóság osztályvezetője részére,
a gyermek- és ifjúságvédelem, a szociális gondoskodás területén végzett több évtizedes érdemdús közszolgálati
tevékenysége elismeréseként dr. Borbás István, a Jász-Nagykun-Szolnok Megyei Kormányhivatal Szociális és Gyámhivatalának nyugalmazott
hivatalvezetője részére, a magyar földmérés, különösen a Kozmikus Geodéziai Szolgálat területén végzett több évtizedes tevékenysége
elismeréseként dr. Borza Tibor, a műszaki tudomány kandidátusa, a Földmérési és Távérzékelési Intézet nyugalmazott osztályvezetője
részére, Nagypiritben, valamint a devecseri kistérségben a hagyományos vidéki élet feltételeinek biztosítása érdekében
végzett, sokoldalú munkája elismeréseként Burján Ernő, Nagypirit község polgármestere részére,
településvezetőként végzett több évtizedes eredményes tevékenysége elismeréseként Czili Mátyás, Füzérradvány község nyugalmazott polgármestere részére,
Rák József, Hercegkút község nyugalmazott polgármestere részére, több évtizedes pedagógusi és eredményes iskolavezetői tevékenysége elismeréseként
Dezső Ferenc, a nagykanizsai Kőrösi Csoma Sándor Általános Iskola nyugalmazott igazgatója részére,
közel három évtizedes településvezetői és fejlesztői tevékenysége elismeréseként
Fekete Jánosné, Sály község polgármestere részére, több mint két évtizedes áldozatos nevelői tevékenysége elismeréseként
Fogassy Judit, a Magyar Katolikus Püspöki Konferencia Országos Hitoktatási Bizottságának főmunkatársa részére,
a klasszikus múzeumi műtárgyfotózás kiváló képviseletéért, Székesfehérvár városképének, lakóinak, valamint
a hagyományos paraszti életmód művészi megörökítéséért Gelencsér Ferenc, a székesfehérvári Szent István Király Múzeum fotográfusa részére,
pedagógiai munkássága, életútja elismeréseként Gyimesi László nyugalmazott tanár részére,
a táncművészet érdekében végzett sokoldalú tevékenysége elismeréseként Halász Tamás, az Országos Színháztörténeti Múzeum és Intézet Táncarchívuma gyűjteményi munkatársa, a Parallel
Kortárs Művészeti Magazin főszerkesztője részére, több évtizedes pedagógiai, nevelői és vezetői tevékenysége elismeréseként
Homor Gizella, a Budapest II. kerületi Káldor Miklós Kollégium igazgatóhelyettese részére,
árvízvédelmi és folyószabályozási területen végzett három évtizedes eredményes munkája elismeréseként
Horváth Csaba építőmérnök, a Nyugat-dunántúli Vízügyi Igazgatóság csoportvezetője részére,
a hazai szórakoztató műfaj sikeres képviseletéért, nagy népszerűségnek örvendő, sokoldalú művészi munkája
elismeréseként Ihos József író, előadóművész, humorista részére, művészi és művészetszervezői tevékenysége, pedagógusi munkája elismeréseként
Jeszenyi Mihályné festőművész, nyugalmazott tanár részére, a vízügyi szolgálatban eltöltött három és fél évtizedes példamutató munkája elismeréseként
Kovács Ferenc vízépítési technológiai technikus, a Közép-Tisza-vidéki Vízügyi Igazgatóság vízrendezési ügyintézője
részére, a magyar néptáncéletben és néptánc-oktatásban végzett sokéves művészi, oktatói és szervezői munkájáért, a magyar
népi hagyományok ápolásáért és népszerűsítéséért, valamint közösségszervező tevékenységéért
Kovács Norbert, a Veszprém Megyei Néptánc Egyesület koreográfusa, néptáncosa részére,
a népi építészet kutatása, megőrzése és népszerűsítése területén végzett értékmentő és közösségépítő szakmai
tevékenységéért, kiemelkedő építészeti munkásságáért Krizsán András építészmérnök, a MODUM Építésziroda Kft. vezető tervezője részére,
az Actio Catholica mozgalom megújításában való tevőleges részvételéért, a hátrányos helyzetű gyermekek
oktatása-nevelése terén végzett munkája, karitatív tevékenysége elismeréseként Kucsora Tamás Rezső hittantanár részére,
a környezet- és természetvédelem területén végzett három évtizedes munkájáért, érdemdús közszolgálati
tevékenysége elismeréseként dr. Lejtényi Péter, az Országos Környezetvédelmi, Természetvédelmi és Vízügyi Főfelügyelőség Hatósági Főosztályának
megbízott főosztályvezető-helyettese részére, a Don-menti magyar honvédsírok felkutatása, gondozása érdekében végzett tevékenysége elismeréseként
Mártha Mihály Tibor, Fényeslitke község polgármestere részére, eredményes szakmai tevékenysége, valamint a Szent Gellért Óvoda létrehozása érdekében végzett áldozatos munkája
elismeréseként dr. Matolcsy Károly építészmérnök, az Építésügyi Minőségellenőrző Innovációs Nonprofit Kft. tudományos igazgatója
részére, Hajdúszoboszló városüzemeltetése, valamint településfejlesztése érdekében végzett tevékenysége elismeréseként
Mészáros Sándor, a Hajdúszoboszlói Városgazdálkodási Zrt. vezérigazgatója részére,
több évtizedes újságírói munkásságáért, emlékezetes dokumentumfilmjeiért, a nemzetért végzett állhatatos
munkájáért, közéleti szerepvállalásáért M. Szabó Imre újságíró, operatőr részére,
több évtizedes pedagógusi és eredményes iskolavezetői tevékenysége elismeréseként
Nagy-Czirokné Horváth Ildikó, a kiskunhalasi Szűts József Általános Iskola igazgatóhelyettese részére,
a vízügy területén, a vízügy érdekében végzett több évtizedes eredményes munkája elismeréseként
Peigelbeck András, a Közép-Duna-völgyi Vízügyi Igazgatóság Hatvani Kirendeltségének nyugalmazott vezetője
részére, a tradicionális nagybőgőkészítés és restaurálás felélesztése érdekében végzett tevékenysége elismeréseként
Rácz Barnabás hangszerkészítő mester, a Vox-Pharma Kft. ügyvezető igazgatója részére,
élelmiszerek és takarmányok laboratóriumi vizsgálata során végzett több évtizedes szakmai munkája elismeréseként
Rescsánszki Béla agrármérnök, a Borsod-Abaúj-Zemplén Megyei Mezőgazdasági Szakigazgatási Hivatal Regionális
Élelmiszerlánc laboratóriumának nyugalmazott laboratórium vezető-helyettese részére, sikeres sportpályafutása, edzői, sportmenedzseri tevékenysége elismeréseként
Réti István súlyemelő magyar bajnok, a Tiszaújvárosi Sport Club elnöke részére,
több évtizedes oktató-nevelő és iskolavezetői tevékenysége, valamint a város érdekében végzett munkája
elismeréseként Smid Józsefné, Kemecse város alpolgármestere részére, a Pécs Európa Kulturális Fővárosa projekt megvalósítása során végzett kimagasló tevékenysége elismeréseként
Szalay Tamás Péter, a Zsolnay Örökségkezelő Nonprofit Kft. nemzetközi igazgatója részére,
a mezőgazdasági és élelmiszeripari szakoktatás területén, különösen a középfokú borászképzésben hosszú időn át
végzett sokoldalú tevékenysége elismeréseként Szederkényi Ferenc kertész üzemmérnök, a Vidékfejlesztési Minisztérium Dunántúli Agrár Szakképző Központ,
Szakképző Iskola – Teleki Zsigmond Mezőgazdasági Szakképző Iskola és Kollégium (Villány) nyugalmazott igazgatója
részére, hét évtizedes áldozatos kántori szolgálatáért Tarcza László, a Rozsályi Görögkatolikus Egyházközség kántora részére,
a térségre jellemző vendéglátás tradícióinak őrzése, nemzetközi hírnevének öregbítése, a magyar és tájjellegű ételek
széleskörű megismertetése érdekében végzett tevékenysége elismeréseként Tógyer Lajos vendéglátóipari szakember, a Tógyer&Son Kereskedelmi és Vendéglátóipari Kft. ügyvezetője részére,
Sóshartyán község fejlődése érdekében végzett sokirányú vezetői tevékenysége elismeréseként
Tóth Gabriella Julianna, Sóshartyán község polgármestere részére, az építésügyi igazgatásban végzett közel három évtizedes magas színvonalú szakmai tevékenysége elismeréseként
Tóthné Bisztránszky Marianna, a Belügyminisztérium Építésügyi Főosztályának ügyintézője részére,
a kistérségi szociális ellátórendszer minőségi fejlesztése, valamint az egészségügyi szűrőprogramok bevezetése és
működése érdekében végzett tevékenysége elismeréseként dr. Versitz Éva, Szolnok Megyei Jogú Város Polgármesteri Hivatala Egészség- és Családügyi Osztályának vezetője
részére, a minőségi pálinka magyar gasztronómiai kultúrában elfoglalt helyének erősítése, hazai és nemzetközi piacokon
történő elismertetése, az agrárium felemelkedése érdekében végzett munkájáért
Vértes Tibor kertészmérnök, az Agárdi Pálinkafőzde Kft. ügyvezető igazgatója részére,
kimagasló színvonalú szakmai munkája elismeréseként dr. Wesztergom Viktorné, a Nyugat-magyarországi Egyetem Faipari Mérnöki Kar Dékáni Hivatalának vezetője, ügyvivő
szakértője részére, a kémiai tudományok területén elért eredményeiért, több mint négy évtizedes akadémiai szolgálatáért és vezetői
tevékenysége elismeréseként dr. Zemplén Győzőné dr. Papp Éva, a Magyar Tudományos Akadémia Titkárságának nyugalmazott osztályvezetője
részére, a székelység hagyományait, történelmét és mindennapjait bemutató, a nemzeti összetartozás érzését elősegítő
sokoldalú munkásságáért, oktató-nevelő tevékenységéért Zentai József, a balassagyarmati Balassi Bálint Gimnázium tanára részére a
MAGYAR EZÜST ÉRDEMKERESZT polgári tagozata, három és fél évtizedes eredményes közigazgatási munkája elismeréseként
Adrovicz Béláné, Zalaegerszeg Megyei Jogú Város Polgármesteri Hivatalának üzemgazdasági szakreferense részére,
a cigány kisebbség érdekében végzett sokoldalú munkája, közéleti tevékenysége elismeréseként
Kovács Józsefné, az Országos Roma Önkormányzat és a Jász-Nagykun-Szolnok Megyei Roma Területi Kisebbségi
Önkormányzatának képviselője, Kisújszállás Város Cigány Kisebbségi Önkormányzatának elnöke részére,
művészi pályafutása, valamint művészetoktatói tevékenysége elismeréseként Ócsag Anna, a Győri Tánc- és Képzőművészeti Iskola balettmestere részére,
eredményes szakmai és vezetői munkája elismeréseként Tóth Imréné, a Debreceni Egyetem Orvos- és Egészségtudományi Centrum Betegdokumentációs és
Klinikafinanszírozási Főosztályának osztályvezetője, ügyvivő-szakértő részére, példamutató és lelkiismeretes munkája elismeréseként
Urbán István, a Legfőbb Ügyészség Gazdasági Főigazgatóságának gépjárművezetője részére,
emlékezetes előadóművészi tevékenysége és tánckarvezetői munkája elismeréseként Vámos László Harangozó Gyula-díjas táncművész, a Duna Művészegyüttes tánckarvezetője részére a
MAGYAR BRONZ ÉRDEMKERESZT polgári tagozata, közrendvédelmi szakterületen huzamosabb időn át végzett kiemelkedő szolgálata elismeréseként
Dolezsár Antal rendőr főtörzszászlós, a Baranya Megyei Rendőr-főkapitányság, Pécsi Rendőrkapitányság, Központi
Rendőrőrs, Közrendvédelmi Alosztályának szolgálatparancsnoka részére, több mint két évtizedes felelősségteljes szolgálati tevékenysége elismeréseként
Futó Csaba rendőr főtörzszászlós, az Országos Rendőr-főkapitányság Készenléti Rendőrségének csoportvezetője
részére, felelősségteljes szolgálati tevékenysége elismeréseként Káldi Balázs rendőr őrnagy, a Nemzeti Védelmi Szolgálat Polgári Titkosszolgálatok Védelmi Szolgálata
Igazgatóságának kiemelt főreferense részére, Lövei Sándor rendőr főtörzszászlós, az Országos Rendőr-főkapitányság Készenléti Rendőrségének járőrvezetője
részére, Varga Szabolcs rendőr főtörzszászlós, a Budapesti Rendőr-főkapitányság XX. és XXIII. kerületi Rendőrkapitányságának
körzeti megbízottja részére, közel három évtizedes felelősségteljes szolgálati tevékenysége elismeréseként
Mirkó Imre rendőr zászlós, a Hajdú-Bihar Megyei Rendőr-főkapitányság Hajdúböszörményi Rendőrkapitányság
Közrendvédelmi Osztályának járőre részére, közel négy évtizedes kimagasló tevékenysége elismeréseként
Steirerné Zsömbör Mária büntetés-végrehajtási törzszászlós, a Pálhalmai Agrospeciál Mezőgazdasági Termelő,
Értékesítő és Szolgáltató Kft. kiemelt művezetője részére, a büntetés-végrehajtási szervezet állományában teljesített több mint negyedszázados szolgálata elismeréseként
Szentivánszki János büntetés-végrehajtási főtörzsőrmester, a Fiatalkorúak Büntetés-végrehajtási Intézetének
körletfelügyelője részére a MAGYAR BRONZ ÉRDEMKERESZT katonai tagozata
kitüntetést adományozom. Budapest, 2012. március 5. Schmitt Pál s. k.,
köztársasági elnök


text:
430/2018. (IX. 12.) KE határozata bírói kinevezésről.
Az Alaptörvény 9.  cikk (3)  bekezdés k)  pontja, valamint a  bírák jogállásáról és javadalmazásáról szóló
2011.  évi  CLXII.  törvény 3.  § (2)  bekezdése alapján – az  Országos Bírósági Hivatal elnökének javaslatára – dr.  Litke
Ágotát a 2018. szeptember 1. napjától 2021. augusztus 31. napjáig terjedő időtartamra bíróvá kinevezem.
Budapest, 2018. augusztus 30. Áder János s. k.,
 köztársasági elnök


text:
150/2011. (HK 7.) MH ÖHP intézkedése NATO egységesítési egyezmény nemzeti bevezetéséről.
A honvédelemről és a Magyar Honvédségről szóló
2004. évi CV törvény 110.§ (2) bekezdésében kapott felhatalmazás alapján, figyelemmel az egységesítési, szabványosítási tevékenységről és a NATO egységesítési dokumentumok feldolgozásáról és végrehajtásáról szóló
102/2008. (HK 19.) HM utasításban foglaltakra, a
STANAG 7147 (1. kiadás) okmány végrehajtására az
alábbi
intézkedést adom ki: 1. Az intézkedés hatálya kiterjed a Magyar Honvédség
Összhaderőnemi Parancsnokság (a továbbiakban: MH
ÖHP) és az alárendeltségébe tartozó MH 59. Szentgyörgyi
Dezső Repülő Bázis, az MH 86. Szolnok Helikopter Bázis,
valamint az MH Pápa Bázisrepülőtér személyi állományára.
2. Jelen intézkedésemmel bevezetem a Honvédelmi Minisztérium Honvéd Vezérkar főnök helyettesének
25/2007. (HK 11.) HM HVKFH közleményében fenntartás nélkül elfogadott és a Honvédelmi Minisztérium Honvéd Vezérkar főnök helyettesének 28/2009. (HK 12.) HM
HVKFH intézkedésében hatályba léptetett STANAG
7147 AMD (EDITION 1) – AEROMEDICAL
ASPECTS OF NIGHT VISION DEVICE (NVD)
TRAINING címen kiadott NATO egységesítési egyezményt.
3. Az egységesítési egyezmény célja, hogy a légijármű
vezetők és a fedélzeten dolgozó szakszemélyzetek biztonságosan és hatékonyan tudják alkalmazni az éjjellátó berendezést a feladat végrehajtása közben.
4. Az érintett alakulatok parancsnokai intézkedjenek,
hogy a végrehajtó állomány elméleti és gyakorlati foglalkozások keretében dolgozza fel és ismerje meg a dokumentum tartalmát.
5. Ez az intézkedés közzététele napján lép hatályba és
visszavonásig hatályos.
Kovács József vezérőrnagy s. k.,
MH összhaderőnemi parancsnok